Bi desan şaristananê Rojhelatê Kurdîstanî û Îranî de karker û kedkarî vejîyayî meydanan. Çalakîyan de ereyvistişê meaşan ame şermezarkerdene.
Îran û Rojhelatê Kurdîstanî de nê serranê peyênan de şert û mercê cuye xirab bîyî, xizanîye zêdîyena. Xoverdayîşê 'Jin, Jiyan, Azadî' reyde mamosta, karker, kedkar û beşê bînî yê komelî şert û mercanê cuye şermezar kenê.
Dewleta Îranî cezayanê giranan dana çalakîkeran ro.
Şaristanê Ûrmîye de 25 ciwanê çalakîkerê ke emrê înan 18 ra qijêr ê, ameyî tepiştene.
